smcproject/ml-wiki-sentences huggingface dataset:
മുക്കടപ്പ് രാത്രിയില്ലുള്ള വിട്ടുമാറാത്ത ചുമ ശരീരം ബാലൻസ് ചെയ്യുന്നതിൽ ബുദ്ധിമുട്ട് തലയിൽ ആകെക്കൂടി ഒരു ഭാരം പല്ലുവേദന: മാക്സില്ലറി സൈനസുകളെ ബാധിക്കുന്ന സൈനസൈറ്റിസിന്റെ രോഗലക്ഷണം.
ക്രോണിക് സൈനസൈറ്റിസ് ഗുരുതരമാകുന്നതോടെ കാഴ്ചശക്തിയെ ബാധിക്കാൻ സാധ്യതയുണ്ട്.
മൂക്കിനും കണ്ണിനെയും വേർതിരിച്ചു നിർത്തുന്നത് ഒരു നേർത്ത അസ്ഥിയാണ്.
സൈനസുകളിൽ കഫം കൂടുതലാവുമ്പോൾ കണ്ണുകളിലേക്കും പോകും.
ഇത് കണ്ണിൽ പഴുപ്പ് നിറയാനും കാഴ്ചയെ ബാധിക്കാനും ഇടയാക്കും.
ചികിത്സ മരുന്നുകൾ: മരുന്നുകൾ കൊണ്ട് തന്നെ മിക്ക സൈനസൈറ്റിസുകളും മാറ്റാവുന്നതോ, കുറക്കാവുന്നതോ ആണ്.
അനാൽജെസിക്കുകൾ : സൈനസൈറ്റിസ് മൂലമുണ്ടാകുന്ന വേദന കുുറക്കാൻ ഇവ ഉപയോഗിക്കാറുണ്ട്.
അലർജിയുടെ മരുന്നുകൾ: ഇവ അലർജി കാരണമുണ്ടാകുന്ന സൈനസൈറ്റിസുകൾക്ക് ഉപയോഗിക്കാം.
ആന്റിബയോട്ടിക്കുകൾ : ബാക്ടീരിയ ഉണ്ടാക്കുന്ന സൈനസൈറ്റിസുകൾക്ക് ഇതുപയോഗിക്കാം.
ശസ്ത്രക്രിയ : ക്രോണിക്ക് സൈനസൈറ്റിസുകൾക്ക് ചിലപ്പോൾ മൂക്കിന്റെ ശസ്ത്രക്രിയയുടെ ആവശ്യം വന്നേക്കാം.
സൈനസൈറ്റിസ് പൂർണ്ണമായി ഭേതമാക്കാൻ ശസ്ത്രക്രിയയാണ് മാർഗ്ഗം.
സ്റ്റിറോയിഡുകൾ: ചില ക്രോണിക്ക് സൈനസൈറ്റിസുകളുടെ ചികിത്സക്ക് സ്റ്റിറോയിഡുകൾ ഉപയോഗിക്കാറുണ്ട്.
സൈനസ്പ്ലാസ്റ്റി - ഇതിൽ ഒരു കത്തീറ്ററിന്റെ അറ്റത്ത്  ബലൂൺ ഘടിപ്പിച്ച് സൈനസുകളുടെ അറകളിലേക്ക് കടത്തിവിടുന്നു.
ബലൂൺ വികസിച്ചുവരുമ്പോൾ സൈനസ് അറകളിലെ ഭാഗങ്ങൾ വികസിച്ചു വരുകയും അതുവഴി കട്ടപിടിച്ച കഫവും മറ്റും ഒഴുകി മാറുകയും ചെയ്യുന്നു.
ഓർഗാനോപ്പതിക് ഔഷധങ്ങൾ വീട്ടിൽ ചെയ്യാവുന്ന ചെറിയ ചികിത്സളും മുൻകുരുതലുകളും: വീടും പരിസരവും വൃത്തിയായി സൂക്ഷിക്കുക, കൂടാതെ വീട്ടിലെ അന്തരീക്ഷത്തിൽ ആർദ്രത ( Humidity )ഉണ്ടെന്ന് ഉറപ്പു വരുത്തുക.
ആവി പിടിക്കുക.
പുക വലിക്കാതിരിക്കുക അലർജി ഉണ്ടാക്കുന്ന വസ്തുക്കളെ അകറ്റി നിർത്തുക ഉപ്പുവെള്ളം കൊണ്ട് മൂക്ക് തുടക്കുക.
ലെമൺ ബാം ഇലകൾ വെള്ളത്തിലിട്ടു തിളപ്പിച്ച് ചെറുചൂടോടെ വെള്ളം ഗാർഗിൾ ചെയുക.
തണുത്ത ഭക്ഷണങ്ങൾ ഒഴിവാക്കുന്നത് ഒരു പരിധി വരെ സൈനസൈറ്റിസിൽ നിന്നും ആശ്വാസം തരുന്നു.
ഉപ്പും, എരിവും, പഞ്ചസാരയുടെ അളവും കുറയ്ക്കുക വിറ്റമിൻ എ ധാരാളം അടങ്ങിയ കാരറ്റ്, സ്വീറ്റ് പൊട്ടാറ്റോ, തക്കാളി,ഓറഞ്ച്, മാങ്ങ തുടങ്ങിയ ഭക്ഷണങ്ങൾ കഴിയ്ക്കുക.
വിറ്റാമിൻ സി അടങ്ങിയ ഓറഞ്ച്, സ്‌ട്രോബെറി, പപ്പായ, ചെറുനാരങ്ങ തുടങ്ങിയവ കഴിയ്ക്കുന്നതും സൈനസൈറ്റിസ് തടയാൻ നല്ലതാണ്.
പോൾ ഡ്യൂസ്സെൻ ഇംഗ്ലീഷ് വിലാസം https://ml.wikipedia.org/wiki/Paul_Deussen
ജർമൻ തത്ത്വചിന്തകനും ഭാഷാശാസ്ത്രജ്ഞനുമായിരുന്നു പോൾ ഡ്യൂസ്സെൻ (1845 ജനുവരി 7 – 1919 ജൂലൈ 6).
വെസ്റ്റർ വാൽഡിൽപ്പെട്ട ഒബർഡ്രൈയ്സ് ഗ്രാമത്തിലെ ഒരു പ്രൊട്ടസ്റ്റന്റ് പുരോഹിതന്റെ   പുത്രനായി ജനിച്ചു .
ഫോർട്ടയിലെ വിദ്യാലയ ത്തിൽ പഠിക്കുന്ന കാലത്ത് ഫ്രൈഡ്റിക് നീഷെയുമായി അടുത്ത സൗഹൃദം പുലർത്താൻ സാധിച്ചു.
ഇരുവരും പിന്നീട് ബോൺ സർവ്വകലാശാലയിലെ ദൈവശാസ്ത്രവിഭാഗത്തിൽ വിദ്യാർഥികളായി.
എന്നാൽ നീഷെ, ഭാഷാശാസ്ത്രം തന്റെ മുഖ്യ പഠനവിഷയമായി സ്വീകരിക്കുകയും അധ്യാപകനായ റിറ്റ്ഷലിനെ പിന്തുടർന്ന് ലീപ്സിഗിലേക്ക് പോവുകയും ചെയ്തു.
ഡ്യൂസ്സെനും പിന്നീട് ഭാഷാശാസ്ത്ര പഠനത്തിലേക്കു തിരിഞ്ഞു.
1869-ൽ ഇദ്ദേഹത്തിന് ഡോക്ടറേറ്റ് ലഭിച്ചു.
കുറച്ചുകാലം സെക്കൻഡറി വിദ്യാലയങ്ങളിൽ അധ്യാപകനായി പ്രവർത്തിച്ചു.
1872-ൽ ജനീവയിലെ ഒരു റഷ്യൻ കുടുംബത്തിന്റെ ട്യൂട്ടറായി.
ഇവിടെവച്ച് ഇദ്ദേഹം സംസ്കൃതം അഭ്യസിക്കുകയും ഭാരതീയ തത്ത്വശാസ്ത്രഗ്രന്ഥങ്ങൾ പഠിക്കുകയും ചെയ്തു.
അചിരേണ ഇദ്ദേഹം ഷോപ്പൻഹോവറിന്റെ ആരാധകനായിത്തീർന്നു.
1889-ൽ കീലിൽ അധ്യാപകനായി.
ഡ്യൂസ്സെന്റെ പ്രധാന കൃതി യൂണിവേഴ്സൽ ഹിസ്റ്ററി ഒഫ് ഫിലോസഫി(Universal History of Philosophy) ആണ്.
ആറ് ഭാഗങ്ങളുള്ള രണ്ട് വാല്യങ്ങളായാണ് ഈ കൃതി പ്രസിദ്ധീകരിക്കപ്പെട്ടിട്ടുള്ളത്.
ആദ്യ വാല്യം ഭാരതീയ തത്ത്വശാസ്ത്രത്തെക്കുറിച്ചുള്ളതാണ്; രണ്ടാം വാല്യത്തിൽ പാശ്ചാത്യതത്ത്വചിന്തയാണ് പരാമൃഷ്ടമായിട്ടുളളത്.
ബൈബിളിലെ തത്ത്വചിന്തയെക്കുറിച്ചും ഇതിൽ പ്രതിപാദിക്കുന്നുണ്ട്.
തത്ത്വശസ്ത്രത്തിന്റെ ചരിത്രം
തത്ത്വശാസ്ത്രത്തിന്റെ ചരിത്രം പരിശോധിക്കുന്നതിലൂടെ ജീവിതത്തിന്റെ അർഥം മനസ്സിലാക്കുവാനും അതിനെ ആത്മീയമായും മതപരമായും വ്യാഖ്യാനിക്കുവാനും സാധിക്കും എന്ന് ഡ്യൂസ്സെൻ വിശ്വസിച്ചു.
വ്യത്യസ്ത മതങ്ങളുടേയും തത്ത്വശാസ്ത്ര വിഭാഗങ്ങളുടേയും ദർശനങ്ങളുടെ ചരിത്രം പഠനവിധേയമാക്കുമ്പോൾ കേവല ബാഹ്യാഡംബരങ്ങൾ നീക്കി പരമമായ സത്യം കണ്ടെത്തുവാൻ കഴിയും.
പരമമായ സത്യം
കാന്റിന്റെ കൃതികളിൽ ഈ പരമമായ സത്യത്തെക്കുറിച്ചുള്ള പരിചിന്തനം ദൃശ്യമാണ്.
വേദാന്തത്തിൽ നിന്നും പ്ലേറ്റോയുടെ കൃതികളിൽ നിന്നും ക്രിസ്ത്യൻ വിശ്വാസങ്ങളിൽ നിന്നും ആശയ ങ്ങൾ ഉൾക്കൊണ്ട് ഇതിന് പൂർണത നൽകിയത് ഷോപ്പൻ ഹോവറാണ്.
ഡ്യൂസ്സെന്റെ അഭിപ്രായത്തിൽ ഷോപ്പൻഹോവറാണ് യഥാർഥ ക്രിസ്ത്യാനിയായ തത്ത്വചിന്തകൻ.
ജേക്കബ് ബോഹെമിന്റെ വ്യാഖ്യാതാക്കളിൽ പ്രധാനിയായിരുന്നു ഡ്യൂസ്സെൻ.
ഷോപ്പൻഹോവർ സൊസൈറ്റി സ്ഥാപിച്ചത് ഇദ്ദേഹത്തിന്റെ വിലപ്പെട്ട സംഭാവനയാണ്.
1919-ൽ ഡ്യൂസ്സെൻ അന്തരിച്ചു.
അവലംബം പുറത്തേക്കുള്ള കണ്ണികൾ http://www.librarything.com/author/deussenpaul http://www.alternativeright.com/authors/paul-deussen/ Archived 2012-07-27 at the Wayback Machine .
http://www.amazon.com/Philosophy-Upanishads-Paul-Deussen/dp/076615470X കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്യൂസ്സെൻ, പോൾ (1845 - 1919) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പോൾ ടിലിക് ഇംഗ്ലീഷ് വിലാസം https://ml.wikipedia.org/wiki/Paul_Tillich അമേരിക്കൻ ഐക്യനാടുകളിൽ , ഇൻഡ്യാന സംസ്ഥാനത്തെ ന്യൂ ഹാർമണിയിലുള്ള ടിലിച്ചിന്റെ മുഖരൂപം - ശില്പി: ജെയിംസ് റോസാറ്റി
ഇരുപതാം നൂറ്റാണ്ടിലെ(ജനനം: 1886 ആഗസ്റ്റ് 20; മരണം: 1965 ഒക്ടോബർ 22) ഒരു പ്രമുഖ ദൈവശാസ്ത്രജ്ഞനും ക്രിസ്തീയ അസ്തിത്വവാദചിന്തകനും ആയിരുന്നു പോൾ ജൊഹാനസ് ടിലിക് .
ജർമ്മനിയിൽ ജനിച്ച അദ്ദേഹം 47 വയസ്സുള്ളപ്പോൾ അമേരിക്കയിലേക്കു കുടിയേറി.
സമകാലീനരായ റുഡോൾഫ് ബുൾട്ട്മൻ, കാൾ ബാർട്ട് , റീനോൾഡ് നീബർ എന്നിവർക്കൊപ്പം ഇരുപതാം നൂറ്റാണ്ടിലെ ഏറ്റവും പ്രമുഖ പ്രൊട്ടസ്റ്റന്റ് ദൈവശാസ്ത്രജ്ഞരിൽ ഒരാളായി അദ്ദേഹം എണ്ണപ്പെടുന്നു.
ദൈവശാസ്ത്രത്തിലേയും ആധുനികസംസ്കൃതിയിലേയും പ്രശ്നങ്ങളെ സാധാരണ വായനക്കാരിൽ എത്തിക്കാൻ സഹായിച്ച "ആയിരിക്കാനുള്ള ധൈര്യം" (The Courage to Be -1952), "വിശ്വാസത്തിന്റെ ഗതികശാസ്ത്രം" (Dynamics of Faith -1957) എന്നീ ഗ്രന്ഥങ്ങളുടെ പേരിലാണ് അദ്ദേഹം വ്യാപകമായി അറിയപ്പെടുന്നത്.
മൂന്നു വാല്യങ്ങളായി പ്രസിദ്ധീകരിക്കപ്പെട്ട "ക്രമീകൃത ദൈവശാസ്ത്രം" (Systematic Theology - 1951–63)എന്ന കൃതിയാണ്, ദൈവശാസ്ത്രത്തിന് ടിലിക് നൽകിയ മുഖ്യസംഭാവന.
അസ്തിത്വവാദചിന്തയിലൂന്നിയ ആധുനിക ജീവിത നിരൂപണം ഉയർത്തിക്കാട്ടിയ  മനുഷ്യാവസ്ഥയുടെ പ്രശ്നങ്ങൾ പരിഹരിക്കാൻ, ക്രിസ്തീയവെളിപാടിലെ ബിംബങ്ങളെ ഉപയോഗിക്കുന്ന 'പാരസ്പര്യശൈലി' (method of correlation) അദ്ദേഹം മുന്നോട്ടു വച്ചത് ഈ രചനയിലാണ്.
അവലംബം ↑ Paul Tillich, Encouraging Leaps of Faith Archived 2010-12-07 at the Wayback Machine .
, Existential Primer - name pronounced “til-ik" ↑ "Tillich, Paul Johannes Oskar", The Concise Oxford Dictionary of World Religions . Ed. John Bowker. Oxford University Press, 2000. Oxford Reference Online. Oxford University Press. ↑ "Tillich, Paul.
" Encyclopædia Britannica .
retrieved 17 February 2008 .
പോൾ ഡയിപ്പെൻ Paul Diepgen (1943)
പോൾ ഡയിപ്പെൻ (നവംബർ 24, 1878, ആച്ചനിൽ - ജനുവരി 2, 1966, മെയിൻസിൽ) ഒരു ജർമ്മൻ ഗൈനക്കോളജിസ്റ്റും വൈദ്യശാസ്ത്ര ചരിത്രകാരനുമായിരുന്നു.
ഇംഗ്ലീഷ്: Paul Diepgen
ട്യൂബിങ്ങൻ, ലീപ്‌സിഗ്, ബോൺ, ഫ്രീബർഗ് എന്നീ സർവകലാശാലകളിൽ അദ്ദേഹം വൈദ്യശാസ്ത്രം പഠിച്ചു, 1902-ൽ Über zwei Fälle von Thorakopagus എന്ന പ്രബന്ധത്തിൽ ഡോക്ടറേറ്റ് നേടി.
1905 മുതൽ അദ്ദേഹം ഫ്രീബർഗിലെ യൂണിവേഴ്സിറ്റി വനിതാ ക്ലിനിക്കിൽ അസിസ്റ്റന്റായി ജോലി ചെയ്തു, 1910 ൽ ലുഡ്വിഗ് അഷോഫിന്റെ നേതൃത്വത്തിൽ അദ്ദേഹം റസിഡൻസി ചെയ്തു.
1915-ൽ അദ്ദേഹം അസോസിയേറ്റ് പ്രൊഫസറായി, 1919 മുതൽ 1929 വരെ ഫ്രീബർഗിലെ ലോറെറ്റോക്രാങ്കെൻഹാസിൽ ചീഫ് ഫിസിഷ്യനായി സേവനമനുഷ്ഠിച്ചു..
1929-ൽ അദ്ദേഹം ബെർലിൻ സർവ്വകലാശാലയിലേക്ക് പ്രൊഫസറായി സ്ഥലം മാറി, 17 വർഷക്കാലം ഇൻസ്റ്റിറ്റ്യൂട്ട് ഫർ ഗെഷിച്ചെ ഡെർ മെഡിസിൻ അൻഡ് നാച്ചുർവിസ്സെൻഷാഫ്റ്റെൻ (ഇൻസ്റ്റിറ്റ്യൂട്ട് ഫോർ ദി ഹിസ്റ്ററി ഓഫ് മെഡിസിൻ ആൻഡ് നാച്ചുറൽ സയൻസസ്) ഡയറക്ടറായിരുന്നു.
1947-ൽ മെയിൻസ് സർവ്വകലാശാലയിൽ വൈദ്യശാസ്ത്രത്തിന്റെ ചരിത്രത്തിന് വിസിറ്റിംഗ് പ്രൊഫസറായി തിരഞ്ഞെടുക്കപ്പെട്ടു, അവിടെ 1949-ൽ അദ്ദേഹത്തിന് പൂർണ്ണ പ്രൊഫസർഷിപ്പ് ലഭിച്ചു..
1908 മുതൽ 1966 വരെ അദ്ദേഹം Deutsche Gesellschaft für Geschichte der Medizin, Naturwissenschaft und Technik (ജർമ്മൻ സൊസൈറ്റി ഫോർ ദ ഹിസ്റ്ററി ഓഫ് മെഡിസിൻ, നാച്ചുറൽ സയൻസ് ആൻഡ് ടെക്നോളജി) അംഗമായിരുന്നു.
1936-ൽ അദ്ദേഹം ഡച്ച് അക്കാദമി ഡെർ നാച്ചുർഫോർഷർ ലിയോപോൾഡിനയിൽ അംഗമായി.
രാഷ്ട്രീയക്കാരനായ എബർഹാർഡ് ഡയിപ്പെന്റെമുത്തച്ഛനായിരുന്നു അദ്ദേഹം.
തിരഞ്ഞെടുത്ത പ്രസിദ്ധീകരണങ്ങൾ Gualteri Agilonis summa medicinalis: nach den Münchener Codices lat.
Nr. 325 und 13124 erstmalig ediert mit einer vergleichenden Betrachtungen älterer medizinischer Kompendien des Mittelaters.
Leipzig: Johann Ambrosius Barth 1911.
Geschichte der Medizin; die historische Entwicklung der Heilkunde und des ärztlichen Lebens , 1913 – History of medicine; the historical development of medicine, etc. Die Heilkunde und der ärztliche Beruf : eine Einführung , 1938 – Medicine and the medical profession: an introduction.
Zur Frauenheilkunde im byzantinischen Kulturkreis des Mittelalters , 1950 – On gynecology in the Byzantine culture of the Middle Ages .
Über den Einfluss der autoritativen Theologie auf die Medizin des Mittelalters , 1958 – On the influence of authoritative theology on medicine in the Middle Ages.
Frau und Frauenheilkunde in der Kultur des Mittelalters , 1963 – Gynecology in the culture of the Middle Ages.
പോൾ ഡി. ബ്ലൂമെന്റൽ ഇംഗ്ലീഷ് വിലാസം https://ml.wikipedia.org/wiki/Paul_D.
_Blumenthal
ഒരു അമേരിക്കൻ ഫിസിഷ്യനും, ഗവേഷകനും, സെർവിക്കൽ ക്യാൻസർ പ്രതിരോധ വക്താവും, ഗർഭച്ഛിദ്ര ദാതാവുമാണ് പോൾ ഡി. ബ്ലൂമെന്റൽ (ജനനം മാർച്ച് 1, 1952) പ്രസവചികിത്സയിലും ഗൈനക്കോളജിയിലും സാക്ഷ്യപ്പെടുത്തിയിട്ടുണ്ട്.
സെർവിക്കൽ ക്യാൻസർ, ഗർഭഛിദ്രം, ഗർഭനിരോധന ഗവേഷണം എന്നിവയ്ക്ക് അദ്ദേഹം പ്രശസ്തനാണ്.
അന്തർദേശീയ സ്ത്രീകളുടെ ആരോഗ്യത്തോടുള്ള പ്രതിബദ്ധതയ്ക്കും അദ്ദേഹം പ്രശസ്തനാണ്-30-ലധികം രാജ്യങ്ങളിലെ പൊതുജനാരോഗ്യ സംരംഭങ്ങൾക്ക് അദ്ദേഹം നൽകിയ സംഭാവനകൾ ഇതിന് തെളിവാണ്.
ആദ്യകാല ജീവിതവും വ്യക്തിജീവിതവും
യുഎസിലെ ഇല്ലിനോയിസിലെ ചിക്കാഗോയിലാണ് ബ്ലൂമെന്റൽ ജനിച്ചതും വളർന്നതും.
അദ്ദേഹം ഇപ്പോൾ കാലിഫോർണിയയിലെ പാലോ ആൾട്ടോയ്ക്കും ന്യൂ മെക്സിക്കോയിലെ സാന്റാ ഫെയ്ക്കും ഇടയിലാണ് താമസിക്കുന്നത്.
ലിനി ഗാഫിക്കിനെ വിവാഹം കഴിച്ച അദ്ദേഹത്തിന് ഒരു മകനുണ്ട്.
ഹൈസ്കൂളിന് ശേഷം, ബ്ലൂമെന്റൽ ടെൽ അവീവ് യൂണിവേഴ്സിറ്റിയിൽ (1969-1970) ചേർന്നു.
1972 ൽ ഇല്ലിനോയി യൂണിവേഴ്സിറ്റിയിൽ നിന്ന് ബിരുദ വിദ്യാഭ്യാസം പൂർത്തിയാക്കി.
ചരിത്രത്തിൽ ബാച്ചിലർ ഓഫ് ആർട്സ് നേടി.
പുരസ്കാരങ്ങളും ബഹുമതികളും റൂബിൻസ്റ്റൈൻ സ്കോളർ ഇൻ ഒബ്സ്റ്റട്രിക്സ് ആൻഡ് ഗൈനക്കോളജി, ചിക്കാഗോ മെഡിക്കൽ സ്കൂൾ, 1977 എഡ്വേർഡ് ആൻഡ് തെരേസ ലെവി സ്കോളർഷിപ്പ്, ചിക്കാഗോയിലെ ജൂത വൊക്കേഷണൽ സർവീസ്, 1975-77 മികച്ച റസിഡന്റ് ടീച്ചിംഗിനുള്ള "ഗോൾഡൻ ആപ്പിൾ" അവാർഡ്, മൈക്കൽ റീസ് ഹോസ്പിറ്റൽ ആൻഡ് മെഡിക്കൽ സെന്റർ, 1987 മൈക്കൽ ബേൺഹിൽ അവാർഡ്, അസോസിയേഷൻ ഓഫ് റീപ്രൊഡക്റ്റീവ് ഹെൽത്ത് പ്രൊഫഷണലുകൾ, പ്ലാൻഡ് പാരന്റ്ഹുഡ് ഫെഡറേഷൻ ഓഫ് അമേരിക്ക, 2007 കെന്നത്ത് ജെ. റയാൻ, എംഡി ഫിസിഷ്യൻ ലീഡർഷിപ്പ് അവാർഡ്, പ്രത്യുൽപാദന ചോയിസ് ആൻഡ് ഹെൽത്ത് ഫിസിഷ്യൻ, അമേരിക്കൻ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകൾ, വാർഷിക ക്ലിനിക്കൽ മീറ്റിംഗ്, 2008 ഗൈനക്കോളജിയിലെ മികച്ച ഫാക്കൽറ്റി ടീച്ചർ, ഒബ്സ്റ്റട്രിക്സ് ആൻഡ് ഗൈനക്കോളജി വിഭാഗം, സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിൻ, 2008 റോത്ത്‌സ്റ്റീൻ വിസിറ്റിംഗ് പ്രൊഫസർ, ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗം, വാഷിംഗ്ടൺ യൂണിവേഴ്‌സിറ്റി സ്‌കൂൾ ഓഫ് മെഡിസിൻ, സെന്റ് ലൂയിസ്, MO, 2009 റോളണ്ട് ക്രോൺ വിസിറ്റിംഗ് പ്രൊഫസർ, ഒബ്സ്റ്റട്രിക്സ് ആൻഡ് ഗൈനക്കോളജി വിഭാഗം, വിസ്കോൺസിൻ മെഡിക്കൽ കോളേജ്, മിൽവാക്കി, WI, 2010 ഗൈനക്കോളജിയിലെ മികച്ച ഫാക്കൽറ്റി ടീച്ചർ, ഒബ്സ്റ്റട്രിക്സ് ആൻഡ് ഗൈനക്കോളജി വിഭാഗം, സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിൻ, 2011 APGO-CREOG അവാർഡ് ടീച്ചിംഗ് എക്സലൻസ്, ഒബ്സ്റ്റട്രിക്സ് ആൻഡ് ഗൈനക്കോളജി വിഭാഗം, സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിൻ, 2013 ഇന്റർനാഷണൽ ഫാമിലി പ്ലാനിംഗിലെ ആജീവനാന്ത നേട്ടത്തിനുള്ള അലൻ റോസൻഫീൽഡ് അവാർഡ്, സൊസൈറ്റി ഫോർ ഫാമിലി പ്ലാനിംഗ്, 2013 ജോൺ എസ്. ലോംഗ് 40-ാം വാർഷിക വിസിറ്റിംഗ് പ്രൊഫസറും ലക്ചററും, റഷ് യൂണിവേഴ്സിറ്റി മെഡിക്കൽ സെന്റർ, ചിക്കാഗോ, യുഎസ്എ, 2015 അവലംബം
പോൾ ഡെൽവോക്സ് ഇംഗ്ലീഷ് വിലാസം https://ml.wikipedia.org/wiki/Paul_Delvaux പോൾ ഡെൽവോക്സിന്റെ പ്രതിമ
ഒരു ബെൽജിയൻ ചിത്രകാരനായിരുന്നു പോൾ ഡെൽവോക്സ് .
1897 സെപ്റ്റംബർ 23 -ന് ജനിച്ചു.
ആദ്യകാലത്ത് ബ്രസ്സൽസിൽ വാസ്തുവിദ്യാ പരിശീലനം നേടുകയായിരുന്നു.
പിന്നീടാണ ചിത്രകലാരംഗത്തേക്കു കടന്നത്.
തുടക്കത്തിൽ ഇംപ്രഷനിസ്റ്റ് ശൈലിയിലും പിന്നീട് എക്സ്പ്രഷനിസ്റ്റ് ശൈലിയിലും ചിത്രരചന നടത്തി.
എന്നാൽ 1935 മുതൽ ചിരികോയുടേയും റെനേമാഗ്രിറ്റെയുടേയും സ്വാധീനത്തിനു വഴങ്ങി റിയലിസ്റ്റ് ശൈലി സ്വീകരിച്ചു.
പിന്നീടങ്ങോട്ടുള്ള മിക്ക രചനകളും അതേ ശൈലിയിൽത്തന്നെയായിരുന്നു.
ചിരികോ തുടങ്ങിവച്ച നാച്വറലിസ്റ്റിക് സർറിയലിസമായിരുന്നു ഇദ്ദേഹം സ്വായത്തമാക്കി വിപൂലീകരിച്ചത്.
രൂപങ്ങളെല്ലാം യഥാതഥ ക്ളാസിക് ശൈലിയിലും നിറവും പ്രതിപാദ്യവിഷയവും രൂപങ്ങളുടെ സ്ഥാനവും നവീനമായൊരു ശൈലിയിലും ആവിഷ്കരിക്കുക എന്നതാണ് ഇതിന്റെ പ്രത്യേകത.
ഇതിന്റെ ഉത്തമ മാതൃകകളിലൊന്നാണ് ഇദ്ദേഹത്തിന്റെ ദി എൻകൗണ്ടർ എന്ന കലാസൃഷ്ടി ( 1938 ).
സർറിയലിസ്റ്റ് പ്രസ്ഥാനക്കാർ ഇദ്ദേഹത്തിന്റെ പ്രദർശനങ്ങൾ സംഘടിപ്പിച്ചിട്ടുണ്ടെങ്കിലും ഒരിക്കലും ഇദ്ദേഹം സർറിയലിസ്റ്റ് പ്രസ്ഥാനങ്ങളിലൊന്നിലും അംഗമായിരുന്നില്ല.
പ്രമാണം:Krama -5.png ദ് ഹാര്ഡ്സ്-പോള് ഡെല് വോക്സിന്റെ ഒരു പെയിൻറിങ്
ഇദ്ദേഹത്തിന്റെ രചനകളിലെ മുഖ്യ ദൃശ്യങ്ങൾ സ്ത്രീനഗ്നത പ്രദർശിപ്പിക്കുന്നവയാണ്.
1935 മുതൽ ഇങ്ങോട്ടുള്ള എല്ലാ ചിത്രങ്ങളും നഗ്നതാ ദൃശ്യങ്ങൾ ഉൾ‍ക്കൊള്ളുന്നവയാണ്.
ഗ്രീക്കു ദേവാ ലയങ്ങളുടേയും ഇറ്റാലിയൻ മണിമന്ദിരങ്ങളുടേയും ആർഭാടപൂർ ണമായ അകത്തളങ്ങളുടേയും തരളശോഭയാർന്ന വിശ്രമമന്ദിരങ്ങളുടേയും വർണാഭമായ ഉദ്യാനങ്ങളുടേയും മറ്റും പശ്ചാത്തലത്തിൽ ആലേഖനം ചെയ്തിട്ടുള്ള നഗ്ന സ്ത്രീരൂപങ്ങളാണ് ഡെൽവോക്സിന്റെ പ്രധാന ചിത്രങ്ങളോരോന്നും.
വിടർന്ന കണ്ണുകളും അഭിസാരികകളുടേതുപോലുള്ള മുഖഭാവങ്ങളും ഇദ്ദേഹത്തിന്റെ സ്ത്രീ കഥാപാത്രങ്ങളുടെ പ്രത്യേകതകളാണ്.
അവയോരോന്നും സ്വപ്നാത്മകമായ അന്തരീക്ഷം ആവിഷ്കരിക്കുന്നതായി കാണാം.
ദ് ഹാൻഡ്സ് (1941) എന്ന ചിത്രം സ്വപ്നത്തിന്റെ നിഗൂഢതകൾ പലതും ഇഴചേർത്തു നെയ്തെടുത്ത ഒരു നവീന രചനയാണ്.
1944 -ലെ സ്ളീപ്പിങ് വീനസ് ആണ് ഇദ്ദേഹത്തിന്റെ മാസ്റ്റർപീസ്.
ക്ളാസിക് രീതിയിലുള്ള രൂപവടിവുകൾ പിന്തുടർന്നുകൊണ്ട്, സർറിയലിസ്റ്റാവുകയും, വിലക്കുകൾ ലംഘിച്ചുകൊണ്ട് ലൈംഗികതയുടേയും രതിഭാവത്തിന്റേയും നിഗൂഢലാവണ്യം ആവാഹിച്ചെടുക്കു കയും ചെയ്ത ചിത്രകാരനാണ് പോൾ ഡെൽവോക്സ്.
കലാകാരന്മാരുമായി ബന്ധപ്പെട്ട ഈ ലേഖനം അപൂർണ്ണമാണ്‌.
പോൾ ഡൗഗെർറ്റി ഇംഗ്ലീഷ് വിലാസം https://ml.wikipedia.org/wiki/Paul_Dougherty_(artist) പോൾ ഡൗഗെർറ്റി വരച്ച ചിത്രം
അമേരിക്കൻ ചിത്രകാരനാണ് പോൾ ഡൗഗെർറ്റി .
1877 സെപ്റ്റംബർ 6-ന് ന്യൂയോർക്കിൽ ജനിച്ചു .
1898-ൽ ന്യൂയോർക്ക് ലാ സ്കൂളിൽ നിന്ന് നിയമ ബിരുദം നേടി.
എങ്കിലും കൗമാരകാലത്തുതന്നെ ചിത്രരചനയിൽ വൈദഗ്ദ്ധ്യം പ്രകടിപ്പിച്ചിരുന്ന ഡൌഗെർറ്റി 1900-05 കാലയളവിൽ ലണ്ടനിലും പാരിസിലും മ്യൂണിക്കിലും മറ്റും താമസിച്ച് ചിത്രരചനയിൽ പരിശീലനം നേടുകയും അനേകം ചിത്രങ്ങൾ വരയ്ക്കുകയും ചെയ്തു.
പിന്നീട് അമേരിക്കയിലെത്തിയ ഡൗഗെർറ്റിയുടെ പ്രകൃതിദൃശ്യ രചനകൾ വളരെയധികം പ്രചാരംനേടി.
ന്യൂ ഇംഗ്ലണ്ട് തീരത്തിലൂടെ പല യാത്രകളും നടത്തിയ ഡൗഗെർറ്റിയുടെ സമുദ്രസംബന്ധമായ ചിത്രരചനകളാണ് ഇദ്ദേഹ ത്തെ കൂടുതൽ പ്രശസ്തനാക്കിയത്.
പ്രസിദ്ധ രചനയായ ഒക്ടോബർ ഡീസ് (1910) ന്യൂയോർക്ക് പട്ടണത്തിലെ മെട്രൊപൊളിറ്റൻ മ്യൂസിയം ഒഫ് ആർട്ടിൽ സൂക്ഷിച്ചിരിക്കുന്നു.
ഇതിനു പുറമേ അ നേകം മലയോര ദൃശ്യങ്ങളും വ്യക്തിചിത്രങ്ങളും ഡൗഗെർറ്റി ക്യാൻവാസിലേക്കു പകർത്തിയിട്ടുണ്ട്.
1947 ജനുവരി 9-ന് കാലിഫോർണിയയിലെ പാം സ്പ്രിങ്സിൽ ഡൗഗെർറ്റി അന്തരിച്ചു.
അവലംബം http://www.askart.com/askart/d/paul_dougherty/paul_dougherty.aspx http://www.kargesfineart.com/paul-dougherty-biography.html Archived 2010-11-24 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൌഗെർറ്റി, പോൾ (1877 - 1947) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പോൾ ഡിറാക് ഇംഗ്ലീഷ് വിലാസം https://ml.wikipedia.org/wiki/Paul_Dirac Quantum mechanics σ x σ p ≥ ℏ 2 {\displaystyle \sigma _{x}\sigma _{p}\geq {\frac {\hbar }{2}}} Uncertainty principle Introduction Glossary · History Background Bra-ket notation Classical mechanics Hamiltonian Interference Old quantum theory Fundamental concepts Complementarity Decoherence Duality Ehrenfest theorem Entanglement Exclusion Measurement Probability amplitude Nonlocality Quantum state Superposition Tunnelling Uncertainty Wave function Experiments Bell's inequality Davisson–Germer Delayed choice quantum eraser Double-slit Franck–Hertz experiment Mach-Zehnder inter.
Elitzur–Vaidman Popper Quantum eraser Schrödinger's cat Stern–Gerlach Wheeler's delayed choice Formulations Formulations Heisenberg Interaction Matrix mechanics Schrödinger Sum over histories Phase space Equations Dirac Klein–Gordon Pauli Rydberg Schrödinger Interpretations Interpretations (overview) Consciousness-caused Consistent histories Copenhagen de Broglie–Bohm Ensemble Hidden variables Many-worlds Objective collapse Pondicherry Quantum logic Relational Stochastic Transactional Advanced topics Quantum chaos Quantum field theory Quantum information science Scattering theory Scientists Bell Blackett Bogolyubov Bohm Bohr Bardeen Born Bose de Broglie Compton Cooper Dirac Dyson Davisson Duarte Debye Ehrenfest Einstein Everett Fock Fermi Feynman Hertz Heisenberg Hilbert Jordan Klitzing Kusch Kramers von Neumann Pauli Lamb Laue Laughlin Moseley Millikan Onnes Planck Raman Rydberg Salam Schrödinger Störmer Shockley Schrieffer Shull Sommerfeld Thomson Tsui Tomonaga Ward Wien Wigner Zeeman Zeilinger ക സ തി
സൈദ്ധാന്തികഭൗതികത്തിന്  സംഭാവനകൾ നൽകിയ പ്രമുഖനായ ഇംഗ്ളീഷ് ഭൗതികശാസ്ത്രജ്ഞനാണ് പോൾ അഡ്രിയൻ മോറിസ് ഡിറാക്ക് (8 ആഗസ്റ്റ് 1902-20 ഒക്ടോബർ 1984).
ക്വാണ്ടം മെക്കാനിക്സ്,ക്വാണ്ടം ഇലകട്രോഡയനാമിക്സ് എന്നീ മേഖലകളിൽ മുദ്ര പതിപ്പിച്ചു.
കേംബ്രിഡ്ജ് സർവ്വകലാശാലയിൽ ഗണിതശാസ്ത്രത്തിനുള്ള ലൂക്കാഷ്യൻ പ്രൊഫസർ പദവി അലങ്കരിച്ചു.
ഫെർമിയോണുകളെ സംബന്ധിക്കുന്ന ഡിറാക്ക് സമവാക്യം രൂപീകരിച്ചതും ആന്റിമാറ്ററുകളുടെ നിലനില്പ് പ്രവചിച്ചതും പ്രധാന സംഭാവനകളാണ്.1933ലെ ഭൌതികശാസ്ത്രത്തിനുള്ള നോബൽ സമ്മാനം എർവിൻ ഷ്രോഡിങ്ങറുമായി പങ്കിട്ടു.
ഇംഗ്ലണ്ടിൽ ബ്രിസ്റ്റൾ നഗരത്തിൽ ജനിച്ചു.
പിതാവായ ചാൾസ് ഡിറാക്ക് സ്വിറ്റ്സർലന്റിൽ നിന്നും കുടിയേറിയ വ്യക്തിയായിരുന്നു.
പോളിന്റെ മൂത്ത സഹോദരൻ റെജിനാൾഡ് ഫെലിക്സ് ഡിറാക് 1925-ൽ ആത്മഹത്യ ചെയ്യുകയാണുണ്ടായത്.
ബിയാട്രിസ് എന്നൊരു സഹോദരിയും ഉണ്ടായിരുന്നു.
ബിഷപ്പ് റോഡ് പ്രൈമറി സ്കൂൾ, മർച്ചന്റ് വെഞ്ചുറേഴ്സ് ടെക്നിക്കൽ കോളേജ് എന്നിവിടങ്ങളിലെ വിദ്യാഭ്യാസത്തിനു ശേഷം ബ്രിസ്റ്റൾ യൂണിവേഴ്സിറ്റിയിൽ നിന്നും 1921-ൽ ഇലക്ട്രിക്കൽ എഞ്ചിനീയറിങ്ങിൽ ബിരുദം നേടി.
1923-ൽ ഗണിതശാസ്ത്രത്തിലും ബിരുദം നേടിയ ശേഷം കേംബ്രിഡ്ജിലെ സെന്റ് ജോൺസ് കോളേജിൽ ഗവേഷണം ആരംഭിച്ചു.
ഡിറാക്കിന്റെ തുടർന്നുള്ള പ്രവർത്തനങ്ങൾ ഏറെക്കുറെ ഇവിടെ തന്നെയായിരുന്നു.
സാമാന്യ ആപേക്ഷികതാ സിദ്ധാന്തത്തിലും (General theory of relativity), ക്വാണ്ടം ഭൗതികശാസ്ത്രത്തിലും അദ്ദേഹം പ്രത്യേക താല്പര്യമെടുത്തു.
1925-ൽ ഹൈസൻബർഗ് ക്വാണ്ടം ബലതന്ത്രം ആവിഷ്കരിച്ച ഉടനെ തന്നെ ഡിറാക് ആ വിഷയത്തിൽ ഗവേഷണം തുടങ്ങി.
1926-ൽ പി.എച്ച്.ഡി പൂർത്തിയാക്കി.
1928-ൽ ഇലക്ട്രോണുകളുടെ വേവ് ഫങ്ക്ഷൻ സംബന്ധിച്ച 'ഡിറാക്ക് സമവാക്യം' രൂപീകരിച്ചു.
ഇതിനു തുടർച്ചയായി പോസിട്രോൺ (ഇലക്ട്രോണിന്റെ ആന്റി മാറ്റർ കണിക) ഉണ്ട് എന്നു ഡിറാക്ക് പ്രവചിച്ചു.
1932-ൽ കാൾ ആന്റേഴ്സൺ പോസിട്രോൺ കണ്ടെത്തി.
1930-കളുടെ തുടക്കത്തിൽ ഡിറാക് അവതരിപ്പിച്ച 'വാക്വം പോളറൈസേഷൻ' പിന്നീട് ഫെയ്ൻമാൻ പോലെയുള്ള ശാസ്ത്രജ്ഞർക്ക് ക്വാണ്ടം ഇലകട്രോഡയനാമിക്സിൽ വഴികാട്ടിയായി.
1930-ൽ ഡിറാക് പ്രസിദ്ധീകരിച്ച 'പ്രിൻസിപ്പിൾസ് ഓഫ് ക്വാണ്ടം മെക്കാനിക്സ്' ശാസ്ത്രചരിത്രത്തിലെ ഒരു നാഴികക്കല്ലായി കരുതപ്പെടുന്നു.
ഇതേ വർഷം തന്നെ അദ്ദേഹം റോയൽ സൊസൈറ്റിയിൽ ഫെലോഷിപ്പ് നേടി.
കാന്തിക ഏകധ്രുവങ്ങളുടെ സഹായത്തോടെ വൈദ്യുത ചാർജജിന്റെ ക്വാണ്ടവൽക്കരണം വിശദീകരിക്കാൻ കഴിയുമെന്ന് അദ്ദേഹം തെളിയിച്ചു.
എന്നാൽ കാന്തിക ഏകധ്രുവങ്ങളുടെ നിലനിൽപ്പ് ഇന്നും ഒരു സാദ്ധ്യത മാത്രമായി തുടരുന്നു.
1932 മുതൽ 1969 വരെ കേംബ്രിഡ്ജ് സർവ്വകലാശാലയിൽ ഗണിതശാസ്ത്രത്തിനുള്ള ലൂക്കാഷ്യൻ പ്രൊഫസർ പദവിയിൽ സേവനമനുഷ്ഠിച്ചു.
രണ്ടാം ലോകമഹായുദ്ധകാലത്ത് യുറേനിയം സമ്പുഷ്ടീകരണത്തിൽ ചില പരീക്ഷണങ്ങൾ നടത്തുകയുണ്ടായി.
ക്വാണ്ടം ഇലകട്രോഡയനാമിക്സിലെ 'റീനോർമലൈസേഷൻ' ഡിറാക് അംഗീകരിച്ചില്ല.
അതോടെ അദ്ദേഹത്തിന്റെ ഗവേഷണങ്ങൾ മുഖ്യധാരയിൽ നിന്നും അകന്നു പോകുകയാണുണ്ടായത്.
അവസാനത്തെ 14 വർഷങ്ങൾ അദ്ദേഹം യൂണിവേഴ്സിറ്റി ഓഫ് മയാമി, ഫ്ലോറിഡാ സ്റ്റേറ്റ് യൂണിവേഴ്സിറ്റി എന്നിവിടങ്ങളിൽ പ്രവർത്തിച്ചു.
മിതഭാഷിയും അന്തർമുഖനുമായി അറിയപ്പെട്ടിരുന്നു ഡിറാക്.
യൂജീൻ വിഗ്നറുടെ സഹോദരിയായ മാർഗിറ്റിനെ ഡിറാക് 1937-ൽ വിവാഹം കഴിച്ചു.
മേരി എലിസബത്ത്, ഫ്ലോറൻസ് മോണിക്ക എന്നിങ്ങനെ രണ്ട് പുത്രിമാർ അവർക്കുണ്ടായിരുന്നു.
ഡിറാക് ഒരു നിരീശ്വരവാദിയായിരുന്നു.
ദൈവം മനുഷ്യഭാവനയുടെ സൃഷ്ടിയാണെന്നും മതങ്ങൾ അബദ്ധജടിലങ്ങളാണെന്നുമായിരുന്നു അദ്ദേഹത്തിന്റെ അഭിപ്രായം.
മതങ്ങളുടെ രാഷ്ട്രീയവൽക്കരണവും ഡിറാക്കിനെ നീരസപ്പെടുത്തി.
അവസാനകാലത്ത് ഫ്ലോറിഡയിൽ തന്റെ മൂത്ത പുത്രിയോടൊത്തായിരുന്നു താമസം.
1984 ഒക്ടോബർ 20-ന് അന്തരിച്ചു.
പ്രിൻസിപ്പിൾസ് ഒഫ് ക്വാണ്ടം മെക്കാനിക്സ് (1930) എന്ന കൃതി ഡിറാക്കിന്റെ ക്ലാസിക് രചനയായി അംഗീകരിക്കപ്പെട്ടു.
ഇതിനുപുറമേ, ലക്ചേഴ്സ് ഓൺ ക്വാണ്ടം മെക്കാനിക്സ് (1966), ദ ഡെവലപ്മെന്റ് ഒഫ് ക്വാണ്ടം തിയറി (1971), സ്പൈനോഴ്സ് ഇൻ ഹിൽബെർട്ട് സ്പേയ്സ് (1974), ജനറൽ തിയറി ഒഫ് റിലേറ്റിവിറ്റി (1975) എന്നീ കൃതികളും ഇദ്ദേഹത്തിന്റെ മുഖ്യ രചനകളിൽപ്പെടുന്നു.
1932-ൽ റോയൽ സൊസൈറ്റിയുടെ ഫെലോ ആയും 1949-ൽ യു. എസ്. നാഷണൽ അക്കാദമി ഒഫ് സയൻസസിന്റെ ഫോറിൻ അസ്സോസിയേറ്റ് ആയും ഡിറാക് തിരഞ്ഞെടുക്കപ്പെട്ടു.
1939-ൽ റോയൽ മെഡലും 1952-ൽ റോയൽ സൊസൈറ്റി ഒഫ് ലണ്ടൻ വക കോപ്ലെ (Copley) മെഡലും നൽകി ഇദ്ദേഹത്തെ ആദരിച്ചു.
1973-ൽ ഇദ്ദേഹത്തിന് 'ഓർഡർ ഒഫ് മെറിറ്റ്' പദവി ലഭിച്ചു.
അവലംബം ↑ Nobel Bio അധിക വായനയ്ക്ക് .
പുറം കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) Dirac Medal of the International Centre for Theoretical Physics Free online access to Dirac's classic 1920s papers from Royal Society's Proceedings A Archived 2016-03-04 at the Wayback Machine .
Annotated bibliography for Paul Dirac from the Alsos Digital Library for Nuclear Issues Archived 2019-05-02 at the Wayback Machine .
Dirac Medal of the World Association of Theoretical and Computational Chemists (WATOC) The Paul Dirac Collection at Florida State University Archived 2008-04-13 at the Wayback Machine .
The Paul A. M. Dirac Collection Finding Aid at Florida State University Archived 2007-04-02 at the Wayback Machine .
Letters from Dirac (1932–36) and other papers Archived 2009-11-16 at the Wayback Machine .
, held in the Personal Papers archives of St John's College, Cambridge , UK Oral History interview transcript with Dirac 1 April 1962, 6, 7, 10, 14 May 1963, American Institute of Physics, Niels Bohr Library and Archives Archived 2014-08-29 at the Wayback Machine .
Photos of Paul Dirac at the Emilio Segrè Visual Archives, American Institute of Physics Archived 2012-02-24 at the Wayback Machine .
പോൾ ഡിറാക് at the Mathematics Genealogy Project .
2010 June 24 – ScienceTalk Part 1 of interview with Graham Farmelo author of The Strangest Man of Science Part 2 Photocopies of Dirac's papers from the Florida State University collection Archived 2009-11-16 at the Wayback Machine .
, held under Dirac's name in the Archive Centre of Churchill College, Cambridge , UK വീഡിയോകൾ Archival footage of Dirac in Princeton 1947 Dirac in 1927 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പോൾ ഡിറാക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പോൾ ഡ്യൂക്കാസ് ഇംഗ്ലീഷ് വിലാസം https://ml.wikipedia.org/wiki/Paul_Dukas
അധ്യാപകൻ , നിരൂപകൻ എന്നീ നിലകളിലും അറിയപ്പെടുന്ന ഫ്രഞ്ച് സംഗീത രചയിതാവായിരുന്നു പോൾ ഡ്യൂക്കാസ് .
പ്രചാരം നേടിയ ലാ അപ്രെന്റി സോഴ് സിയർ (ദ് സോഴ് സറേഴ് സ് അപ്രെന്റിസ്) എന്ന ഓർക്കസ് ട്രാസംഗീതത്തിന്റെ (1897) രചനയിലൂടെയാണ് ഡ്യുക്കാ പ്രശസ്തിയിലെത്തിയത്.
1865 ഒക്ടോബർ 1-ന് പാരിസിൽ ജനിച്ചു .
1882-89 കാലയളവിൽ പാരിസ് കൺസർവേറ്ററിയിൽ പഠനം നടത്തുകയും അക്കാലത്ത് സംഗീതരചനയ്ക്ക് പ്രിഡിറോം സമ്മാനം നേടുകയും ചെയ്തു.
നടകസംഗീത രചയിതാവ്
1892-ൽ കൊർണീലിയറുടെ നാടകത്തിനുവേണ്ടി നടത്തിയ സംഗീതരചനയിലൂടെയാണ് ഡ്യൂക്കാ ശ്രദ്ധേയനായത്.
1896-ൽ സിംഫണി രചനയുമായി വീണ്ടും രംഗത്തു വന്നു.
1897-ൽ ഏറ്റവും മികച്ച രചനയായ സോഴ് സ്റേഴ് സ് അപ്രെന്റിസ് അവതരിപ്പിച്ചു.
ഗെയ്ഥെയുടെ ഒരു ആഖ്യാനകാവ്യത്തെ ആസ്പദമാക്കിയാണ് ഈ രചന നിർവഹിച്ചിരിക്കുന്നത്.
ഓപ്പറ രചയിതാവ്
ഡ്യുക്കായുടെ ഡൊണാറ്റാ, വേരിയേഷൻസ്, ഇന്റർല്യൂഡ് എന്നിവ 20-ആം നൂറ്റാണ്ടിലെ മികച്ച ഫ്രഞ്ച് പിയാനോ രചനകളിൽ ഉൾപ്പെടുന്നു.
ഏരിയൽ എറ്റ് ബാർബെ ബ്ലൂ എന്ന പേരിൽ ഒരു ഓപ്പറയും ഡ്യുക്കാ രചിക്കുകയുണ്ടായി.
ഫ്രഞ്ച് ലിറിക് തിയെറ്ററിലെ ഒരു മാസ്റ്റർപീസായി ഈ രചന കരുതപ്പെടുന്നു.
1912-ൽ രചിച്ച ലാപേരി എന്ന ബാലെയാണ് ശ്രദ്ധേയമായ മറ്റൊരു രചന.
പൂർണതാവാദിയായിരുന്ന ഇദ്ദേഹം സ്വന്തം രചനകൾ പലതും ജീവിതാവസാനത്തിനു തൊട്ടു മുമ്പ് നശിപ്പിക്കുകയുണ്ടായി.
സംഗീതാധ്യാപകൻ
ഒരു മികച്ച സംഗീതാധ്യാപകനായിരുന്ന ഡ്യുക്കാ ദീർഘകാലം പാരിസ് കൺസർവേറ്റിയിൽ പ്രൊഫസർ ഒഫ് കോമ്പൊസിഷൻ ആയിരുന്നു.
പല പ്രസിദ്ധീകരണങ്ങളുടേയും സംഗീത നിരൂപകനായും സേവനമനുഷ്ഠിച്ചിട്ടുണ്ട്.
സംഗീതരചനയുടെ മേന്മയിൽ നിഷ് കർഷത പാലിച്ചിരുന്ന ഡ്യുക്കാ പരിമിതമായ രചനകളേ നടത്തിയിരുന്നുള്ളൂ എങ്കിലും അവയിലൂടെ തന്റെ കലാവൈദഗ്ദ്ധ്യം പ്രകടിപ്പിക്കാനും കലാലോകത്തിന്റെ പ്രശംസ നേടിയെടുക്കാനും കഴിഞ്ഞിരുന്നു.
1935 മേയ് 17-ന് പാരിസിൽ അന്തരിച്ചു.
പുറത്തേക്കുള്ള കണ്ണികൾ http://www.britannica.com/EBchecked/topic/173253/Paul-Dukas http://musiced.about.com/od/romanticperiod/p/pauldukas.htm Archived 2012-11-12 at the Wayback Machine .
വീഡിയോ http://www.youtube.com/watch?v=98VVhvfadYw കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്യുക്കാ, പോൾ (1865 - 1935) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പോൾ ടിബറ്റ്സ്
അമേരിക്ക ൻ വ്യോമസേനയിലെ ബ്രിഗേഡിയർ ജനറലും ഹിരോഷിമയിൽ രണ്ടാം ലോകമഹായുദ്ധ ക്കാലത്ത് വർഷിച്ച ആണവബോംബ് വഹിച്ച വിമാനത്തിന്റെ വൈമാനികനുമായിരുന്നു പോൾ ടിബറ്റ്സ് .
(ജ: 23 ഫെബ്: 1915 – 1 നവം: 2007) .
ലിറ്റിൽ ബോയ് എന്ന അണുബോംബ് വഹിച്ച എനോള ഗെ വിമാനമായിരുന്നു ടിബറ്റ്സ് പറപ്പിച്ചത്.1938 ൽ ആണ് ടിബറ്റ്സ് വൈമാനികനുള്ള യോഗ്യത നേടിയത്.
1942 ൽ 340 അം സ്ക്വാഡ്രനിൽ അംഗമായ ടിബറ്റ്സ് പിന്നീട് വ്യോമസേനയിലെ ഡെപ്യൂട്ടി കമാൻഡന്റ് ആയി ഉയർന്നു.
യൂറോപ്പിൽ നാസി അധിനിവേശസേനയ്ക്കെതിരേയുള്ള വ്യോമാക്രമണത്തിലും അദ്ദേഹം പങ്കു ചേർന്നു.
ജർമ്മനിയ്ക്കെതിരായും ജപ്പാനെ തിരായുമുള്ള ദൗത്യങ്ങളിലും ടിബറ്റ്സ് സജീവമായിരുന്നു.
ജപ്പാനെതിരേയുള്ള യുദ്ധം